Diari Oficial de la Generalitat Valenciana


Sumari del DOGV 3357, del 23-09-1998 (1998/902430)

ORDRE de 6 de juliol de 1998, de les conselleries d'Economia, Hisenda i Administració Pública i d'Agricultura, Pesca i Alimentació, per la qual es determina el procediment i els òrgans competents per a la constitució i devolució de fiances en operacions finançades pel FEOGA-Garantia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/07/06/(2)/dof/vci/html**

### Dades del document

Número de DOGV
:   3357

Data del DOGV
:   23-09-1998

Secció del DOGV
:   I. DISPOSICIONS GENERALS

Número del document
:   1998/902430


Data del document
:   06-07-1998

Organisme emissor


Tipus de document
:   Ordre

Descriptors 

:   * procediment administratiu
    * garantia
    * FEOGA Garantia

ORDRE de 6 de juliol de 1998, de les conselleries d'Economia, Hisenda i Administració Pública i d'Agricultura, Pesca i Alimentació, per la qual es determina el procediment i els òrgans competents per a la constitució i devolució de fiances en operacions finançades pel FEOGA-Garantia. [1998/X8190]  
En el Decret 178/1996, de 2 d'octubre, del Govern Valencià (DOGV núm. 2.846, d'11 d'octubre), es va designar com a organisme pagador en la Generalitat Valenciana de les despeses del Fons Europeu d'Orientació i Garantia Agrària (FEOGA), secció de Garantia, la Conselleria d'Agricultura i Medi Ambient, actualment Conselleria d'Agricultura, Pesca i Alimentació, i se li assignaven totes les funcions necessàries, d'autorització i execució dels pagaments, de la comptabilització i control, i de prevenció i correcció de les irregularitats de les operacions finançades.  
Aquestes funcions són atribuïdes directament a l'organisme pagador, sense perjudici, en el nostre cas, de les competències dels òrgans de la Conselleria d'Economia, Hisenda i Administració Pública. Així resulta de les exigències que, sobre això, es contenen en la normativa comunitària (Reglament CEE núm. 729/70 del Consell, de 21 d'abril de 1970, sobre finançament de la política agrícola comuna, modificat pel Reglament CE núm. 1.287/95 del Consell, de 22 de maig de 1995, i Reglament CE núm. 1.663/95 de la Comissió, de 7 de juliol de 1995) i, d'acord amb aquesta, en el Reial Decret 2.206/95, de 28 de desembre, pel qual es regulen les actuacions interadministratives referents a les despeses de la secció Garantia del FEOGA (BOE núm. 311, del dia 29), com també en el conveni entre l'administració general de l'Estat i la Generalitat Valenciana de 15 d'octubre de 1996, pel qual s'encomana a la Comunitat Valenciana la gestió d'actuacions d'intervenció i regulació de mercats (DOGV núm. 2.898, de 27 de desembre de 1996).  
Entre les funcions que corresponen a l'organisme pagador es troben també, d'acord amb aquestes disposicions normatives i convencionals, les de recepció i devolució de les fiances exigides en cada cas pels diferents reglaments comunitaris sobre l'organització comuna dels mercats per a determinats productes agrícoles, en les condicions previstes pel Reglament CEE núm. 2.220/85 de la Comissió, de 22 de juliol de 1985, pel qual s'estableixen les modalitats comunes d'aplicació del règim de garanties per als productes agrícoles, sense perjudici de considerar també l'Ordre de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances (DOGV núm. 350, de 7 de març), modificada per l'Ordre de 16 de desembre de 1996, de la mateixa Conselleria (DOGV núm. 2.922, de 4 de febrer de 1997).  
A fi de fer efectiva aquesta determinació sobre la competència de l'organisme pagador, és convenient concretar-la orgànicament de manera expressa, atés que constitueix una singularitat del règim del text refós de la Llei d'Hisenda Pública de la Generalitat Valenciana, si bé derivada del dret comunitari.  
Per això, en l'exercici de les competències que tenim respectivament atribuïdes, d'acord amb el que s'estableix en l'article 35.e de la Llei 5/1983, de 30 de desembre, de Govern Valencià,  
ORDENEM  
Article 1  
La constitució de les fiances exigides pel que fa a les operacions finançades pel Fons Europeu d'Orientació i Garantia Agrària (FEOGA), secció de Garantia, d'acord amb el Reglament CEE 729/70 del Consell, sobre finançament de la política agrícola comuna, quan en la seua gestió intervindrà la Generalitat Valenciana, s'efectuarà en la Secretaria General de la Conselleria d'Agricultura, Pesca i Alimentació.  
Article 2  
1. La devolució de les fiances constituïdes, quan pertoque, s'efectuarà, a instància de l'interessat o d'ofici, per la Secretaria General de la Conselleria d'Agricultura, Pesca i Alimentació, una vegada complit l'objecte de la garantia en els termes previstos en la reglamentació comunitària.  
2. Serà l'ordenador de pagaments en les devolucions d'aquestes fiances el secretari general d'aquesta Conselleria, amb la resolució d'autorització de devolució dictada pel director general competent per raó de la matèria, d'acord amb el que es disposa en l'article 2.3 del Decret 178/1996, de 2 d'octubre, del Govern Valencià.  
La Intervenció General, com a òrgan de certificació de l'organisme pagador, efectuarà el control de la devolució de les fiances en el moment de la certificació del compte anual de l'organisme esmentat.  
Article 3  
La Secretaria General de la Conselleria d'Agricultura, Pesca i Alimentació comptabilitzarà la constitució i retirada de fiances en la comptabilitat auxiliar de l'organisme pagador del FEOGA-Garantia a la Comunitat Valenciana.  
Article 4  
El règim de les garanties a què es fa referència en aquesta ordre serà el que s'estableix en la reglamentació comunitària corresponent a les operacions per les quals es presten aquestes, en el Reglament CEE núm. 2.220/85 de la Comissió, de 22 de juliol de 1985, pel qual s'estableixen les modalitats comunes d'aplicació del règim de garanties per als productes agrícoles i, en tot allò que hi resulte d'aplicació, en l'Ordre de 14 de febrer de 1986, modificada per l'Ordre de 16 de desembre de 1996, ambdues de la Conselleria d'Economia i Hisenda.  
DISPOSICIONS FINALS  
Primera  
El secretari general de la Conselleria d'Agricultura, Pesca i Alimentació, en la funció de direcció de l'organisme pagador del FEOGA-Garantia, dictarà les instruccions necessàries per a l'aplicació i compliment d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 6 de juliol de 1998  
El conseller d'Economia, Hisenda i Administració Pública,  
JOSÉ LUIS OLIVAS MARTINEZ  
La consellera d'Agricultura, Pesca i Alimentació,  
MARIA ANGELS RAMON-LLIN I MARTINEZ


Còpia Permalink ELI